Odense Adresse-Contoirs Efterretninger, 1809-01-12
Nytaarsdags Aften kom fra Kjøbenhavn 26 Engelske Fanger til Helsingøer, nemlig 6 Officerer, en Officeerfrue med Pige, 12 Kadetter og 8 Matroser, som samtlige bragtes til og indqvarteredes paa Kronborg, og ere ventelig fra den paa Jydlands Kyst strandede Fregat. Den 5 Jan. kom atter endeel Engelske Fanger, 51 i Tallet. Disse med de den 1ste d. ankomne maae forblive der, indtil Overfarten til Helsingborg bliver gjørlig. Med vedvarende Frost og stærke Østlige og Sydlige Vinde har Sundet været belagt med saa megen Driviis, at man i forrige Uge ei engang har kunnet afsende en enkelt Parlamentærbaad. Endnu læses fra Helsingøer under 7 Januar følgende: "J Nat havde Jsen med haard S. S. O. Vind, drevet og Pibestaver, som i nogen Tid har lagt ved Malmøe, 4 Skibe fra Malmøe af herned. (Formodentlig af neden meldte fra Dragør undslupne Konvoi). En Kuf, et Engelsk armeret Skib, et Preussisk Pinkskib, en Svensk Galease, en Svensk Kutterbrig, Ventalidet, ny, og som ikke skal have passeret Sundet før, og en Preussisk Brig. De 3 første dreve i Morges imellem 8 og 9 i Jsen tæt forbi Kronborg. Det armeerte Skib havde Svensk Flag, men paa 2 Skud fra Fæstningen strøg dette og satte hvidt Flag til, men det og de 2 andre dreve ud med Jsen. Nu kom de 3 andre nærmere, Galeasen drev tæt forbi Kronborgs Pynt, saasnart Kutterbriggen som intet Flag havde sat til, var paa Skud, skede først fra Batterierne og derpaa fra Kronborg nogle synlig træffende Skud, hvoraf 2 gik tvers igjennem; den satte nu Svensk Flag til og skjøndt i synlig Fare for Fæstningen, omringet af Jis, skjød den endeel skarpe Skud mod Fæstningen og Byen; men da den kom nærmere Fæstningens Skud, strøg den sit Flag, skjød nogle løse Skud og heisede endelig hvidt Flag som Tegn til Overgivelse. Nu ophørte Jlden fra Fæstningen, som lettelig havde kunnet skyde den i Sænk, og som den formedelst sit Overfald paa Byen og Forvovenhed mod Fæstninger kunde have fortjent, men som vilde have stridt imod Nationens Ære, der byder Skaansel mod en overgiven Fjende. Den burde allerede ansee sig som Dansk Eiendom, men nei, omgiven af Jis, og med sit hvide Flag paa Stortoppen, dreev den uden videre tilføiende Skade fra Fæstningen gjennem Sundet, og alles Formodning, at den paa den Nordlige Side og i meere sidt Vand havde kastet Anker, for at giengielde Overvinderens Skaansel og Ædelmod, blev skuffet. Undkommen fra Fare, fortsatte den nu sin Kurs, Briggen fulgte tæt efter den, og, skjøndt intet Sku stiledes mod den, var den dog i megen Fare for dem, som sigtedes mod Briggen. Alle 6 Skibe undkom da her forbi. Jmidlertid undkom de ikke alle langt. En Kaperfokom 2 Baade med Soldater vore 4 Kapere imode, før de rer fra Olsgaard bemægtigede sig Kuffen. Kaperførerne og Brødrene Peder og Svend Andersen af Hornbek, hvis Redere ere her af Byen, toge Pinken og Briggen, uagtet Kutterbriggen, som havde strax forglemt sin nylig udstandne Fare og Pansk Ædelmod, skjød 4 skarpe Skud efter dem. Briggen, Kapt. Hase fra Stolpe, kommende fra Riga, ladet med Hør og Hørfrøe, og, som han siger, bestemt til Rotterdam, havde maattet kappe et Anker og Jsen havde overskaaret det andet Ankertoug. Hase siger, at han gjerne vilde have klareret her, men er bleven dette forbuden af Fjenden, som havde opbragt ham til Malmøe, og at det samme hændtes ham i Foraaret, da han gik igjennem Sundet til Østersøen. Men hvo laaner vel Øret til stige Foregivende? Han siger og, at Jsen har i Nat sat 5 Kjøbmandskibe, deriblant 2 Danzigere og et Svensk armeret Skib, paa Land paa Saltholmen, og at de neppe skulle være at redde